Handré, Faf onder besbetaalde rugbymanneSuid-Afrika se Handré Pollard. Foto: Charly Triballeau/AFP. Owen Farrell, Beauden Barrett en Maro Itoje is onder die wêreld se besbetaalde rugbyspelers. Maar die name van Handré Pollard, Faf de Klerk en Eben Etzebeth pryk ook tussen die ryk voetbôllers. Volgens Ruck.co.uk verdien Pollard R20 miljoen vir Montpellier, terwyl Etzebeth R18 miljoen in sy sak steek vir Toulon. Dan kry De Klerk, die Sale Sharks se woelwater-skrumskakel, R12 miljoen vir sy dienste. Maar Pollard se miljoene is egter kleingeld in vergelyking met Roger Federer se R1,8 miljard wat hy in 2020 gemaak het. Die Switserse ster is die eerste tennisspeler in die geskiedenis om bo aan Forbes se lys vir hoogsbetaalde sportsterre te wees. Die 39-jarige tennisheld het verlede jaar met sy $106 miljoen (amper R2 miljard) vir Lionel Messi onttroon. Veral Federer se borgskappe het die Forbes-wa deur die drif getrek – hy word onder ander deur Credit Suisse en Mercedes-Benz geborg. Beauden Barrett (R15,6 miljoen, Suntory Sungoliath), Charles Piutau (R20 miljoen, Bristol Bears), Virimi Vakatawa (R15,6 miljoen, Racing 92), Owen Farrell (R15 miljoen, Saracens), Stuart Hogg (R11 miljoen, Exeter), Handré Pollard (R20 miljoen, Montpellier), Faf de Klerk (R12 miljoen, Sale Sharks), Kieran Read (R16 miljoen, Toyota Verblitz), Steven Luatua (R13 miljoen, Bristol Bears), Michael Hooper (R15 miljoen, Toyota Verblitz), Maro Itoje (R16,5 miljoen, Saracens), Eben Etzebeth (R18 miljoen, Toulon), Tadgh Furlong (R9,6 miljoen, Leinster), Guilhem Guirado (R10 miljoen, Montpellier) en Mako Vunipola (R9 miljoen, Saracens).